Εσκίσεχιρσπορ

Η Εσκίσεχιρσπορ (τουρκικά: Eskişehirspor) είναι ποδοσφαιρικός σύλλογος της Τουρκίας η οποία συνήθως παίζει στη διοργάνωση Σούπερ Λίγκ της χώρας αυτής. Ιδρύθηκε το 1965 και η έδρα της είναι το Εσκισεχίρ Ατατούρκ Στάντιουμ με χωρητικότητα 18.495 θέσεων. Τη σεζόν 2009-10 τερμάτισε στην 7η θέση με 51 βαθμούς. Εχει τα ψευδώνυμα Τα Κόκκινα Φώτα και Οι Αστέρες της Ανατολής.

Ιστορία
Η Εσκισεχίρσπορ ενώθηκε με την Ιντμάν Γιουρντού, τη Γκέντσλικ και τη Γιλντίζτεπε και άρχισε από τη Δεύτερη Κατηγορία την σεζόν 1966-1967. Την επόμενη χρονιά προβιβάστηκε στην τότε Λίγκ 1 (1. Lig) και από τότε θεωρείται ως ένα από τα πιο ιστορικά σωματεία της Τουρκίας. Γι αυτό και αποκαλούνται Τα Αστέρια της Ανατολής. Παρέμεινε στην Πρώτη Κατηγορία από το 1967 μέχρι το 1975. Επίσης κατέκτησε το Κύπελλο της Τουρκίας την περίοδο 1969-1970, όταν νίκησε την Μπούρσασπορ με 4-3. Την επόμενη χρονιά (1971) κατέκτησε το "Προεδρικό Κύπελλο" (Cumhurbaşkanlıği Kupası), όπως ονομαζόταν τότε το Σούπερ Καπ, που διεξάγεται κάθε χρόνο μεταξύ Πρωταθλητή και Κυπελλούχου της προηγούμενης σεζόν.

Διακρίσεις στην Ευρώπη
Δεν έχει εμφανιστεί πολλές φορές στην Ευρώπη. Η μεγαλύτερη της επιτυχία σημειώθηκε το 1970, όταν τερμάτισε δεύτερη στη Λιγκ 1 κερδίζοντας την έξοδό της στο Κύπελλο ΟΥΕΦΑ, όπου απέκλεισε στον πρώτο γύρο την Σεβίλλη με συνολικό σκορ 3-2 (ήττα 0-1 εκτός, νίκη 3-1 εντός), για να αποκλειστεί στη συνέχεια από την ολλανδική Τβέντε.

Επιστροφή στη Σούπερ Λιγκ
Το 2008 νίκησε στα πλέι-οφ και προβιβάστηκε στη Σούπερ Λιγκ. Την επόμενη χρονιά τερμάτισε στη 10η θέση με 49 βαθμούς, ενώ το 2010 κατέλαβε με 54 βαθμούς την 7η θέση, χάνοντας για μία θέση την 6η που οδηγούσε στο Γιουρόπα Λιγκ.

Παραπομπές

Εξωτερικοί σύνδεσμοι

 

Αθλητικοί σύλλογοι Τουρκίας
Ιδρύσεις αθλητικών συλλόγων το 1965
Ποδοσφαιρικές ομάδες Τουρκίας
Εσκισεχίρ
Ιδρύσεις ποδοσφαιρικών ομάδων το 1965
Εσκισεχίρσπορ